Buryatiyaga meteorit qulashi kuzatildi (video)

Rossiyaning Buryatiya respublikasi va Irkutsk viloyatidagi bir necha tumanlar aholisi samoviy jism qulashi guvohi bo‘ldi. Nur sochuvchi yashil obyekt haqidagi xabarlar ijtimoiy tarmoqlarda 25-oktabr, seshanba kuni kechki payt paydo bo‘ldi. Bu haqda “Vesti.ru” ma’lum qildi. 

Guvohlarga ko‘ra, osmonda yorqin chaqnash kuzatilgan va shundan so‘ng yerga kometaga o‘xshash jism qulagan. Uni bir-biridan minglab kilometr uzoqlikdagi odamlar ko‘rgan. 
Operativ xizmatlar uchib kelgan bolid haqidagi ma’lumotga izoh bermadi. Mintaqada o‘tgan yili ham shunga o‘xshash hodisa ro‘y bergan, o‘shanda meteorit Baykal ko‘liga tushgandi.